stanford-oval/wikipedia huggingface dataset:
Boko Haram
Toiminta

Mohammed Yusuf perusti Boko Haramin vuonna 2002 Maiduguriin. Hän avasi uskonnollisen keskuksen, johon kuuluu moskeija ja islamilainen koulu, joka sai paljon köyhien perheiden lapsia oppilaikseen. Koulusta tuli jihadistien värväyspaikka taisteluun valtiota vastaan.
Alkuvaiheessa omaa ”islamilaista valtiota” tavoitteenaan pitänyt joukko surmasi korkeintaan joitakin satoja ihmisiä vuodessa. Vuonna 2009 Boko Haram teki useita hyökkäyksiä poliisiasemia ja muita Maidugurin virastoja vastaan. Taisteluissa kuoli satoja järjestön tukijoita, ja Yusuf surmattiin. Järjestö kuitenkin jatkoi toimintaansa ja hyökkäyksiään. Vuosina 2012 ja 2013 kuolonuhreja tuli jo yli 2 000. Vuonna 2014 se surmasi arviolta jopa 10 000 ihmistä ja sieppasi satoja koulutyttöjä. Boko Haramin toiminta on pakottanut noin 1,5 miljoonaa ihmistä pakolaisiksi.
YK:n ihmisoikeusjohtaja Zeid Ra’ad al Husseinin mukaan Boko Haram käyttää toistuvasti lapsia hyökkäysten etulinjassa, korvattavana tykinruokana. Noin 12-vuotiaiden lasten ruumiita on löydetty taistelupaikoilta. Boko Haram on myös toistuvasti käyttänyt nuoria lapsia itsemurhapommittajina, joukossa on 14-vuotiaan tytön tapaus, jossa tämä kantoi vauvaa selässään ja räjäytti pommin torilla. Mikäli raportit vahvistetaan oikeudessa, ne ovat Zeidin mukaan todisteita sotarikoksista, sekä rikoksista ihmisyyttä vastaan.
Boko Haram käyttää usein moottoripyörillä liikkuvia aseistettuja miehiä, jotka surmaavat poliiseja, poliitikkoja ja keitä tahansa järjestön vastustajia. Järjestö on etenkin kesän 2011 jälkeen hyökkäillyt useasti myös kirkkoihin ja kouluihin. Yhdysvaltain tiedusteluviranomaiset uskovat että järjestöllä on riveissään 4 000–6 000 kovan luokan taistelijaa. Pankkiryöstöjen ja panttivangeista saatujen lunnaiden ansiosta Boko Haramilla on runsaasti varoja, jolla se pystyy maksamaan palkkaa taistelijoilleen, uskoivatpa nämä pohjimmiltaan ryhmän ideologiaan tai eivät.
Boko Haramin taistelijat ovat usein paremmin varusteltuja kuin Nigerian armeijan joukot. Järjestö on saanut haltuunsa panssaroituja miehistönkuljetusajoneuvoja, joita sillä ei ennen ollut. Nigerian armeija on kärsinyt tappioita, mikä on laskenut moraalia ja johtanut sotilaskarkuruustapauksiin.
Nigerian turvallisuusjoukot käyttävät Boko Haramiin kovia otteita surmaten sen jäseniä ilman oikeudenkäyntiä.
Järjestön maailmanlaajuisesti uutisoidut hirmuteot, satoihin tuhansiin kohonnut pakolaisten virta naapurimaihin ja iskut naapurivaltioissa ovat saaneet Kamerunin, Nigerin ja Tšadin liittymään mukaan taisteluun. Afrikan unioni kerää yhteistä sotajoukkoa Boko Haramia vastaan. Nigerian, Kamerunin ja Tšadin joukot ovat vallanneet takaisin Boko Haramin valtaamia alueita vuoden 2015 alkupuolella. Nigerian armeija valtasi 27. maaliskuuta Bornon osavaltiossa sijaitsevan Gwozan kaupungin, jota kuvailtiin Boko Haramin päämajaksi. Toukokuussa Nigerian armeija taisteli Boko Haramin kanssa Sambisan metsäalueella, jota pidetään järjestön viimeisenä tukialueena Nigeriassa.
Toiminta > Koulutyttöjen sieppaus

14. huhtikuuta 2014 Boko Haram sieppasi 276 koulutyttöä Chibokin kylässä. Osa tytöistä pystyi heti karkaamaan, mutta yli 200 jäi vangiksi. Tytöistä saatiin vain vähän tietoja, kunnes toukokuussa 2016 armeija löysi yhden tytön, joka oli saanut lapsen. Lokakuussa 2016 Nigerian hallitus sai neuvoteltua 21 tytön vapauttamisesta, ja toukokuussa 2017 vapautettiin samalla tavalla 82 tyttöä. Kadoksiin jäi vielä 113.
Toiminta > Luettelo Boko Haramin tekemistä iskuista

Heinäkuussa 2009 neljässä osavaltiossa Itä-Nigeriassa turvallisuusjoukkojen ja Boko Haramin välisissä taisteluissa kuoli noin 700.
Syyskuussa 2010 liike vapautti satoja vankeja Bauchin vankilasta.
Joulukuussa 2010 liike hyökkäsi Josiin ja surmasi 80 ihmistä.
Toukokuussa 2011 liike iski presidentin virkaanastujaisten jälkeen useissa osavaltioissa.
Kesäkuussa 2011 liike käytti ensimmäisen kerran pääkaupunki Abujassa itsemurhaiskijää pääpoliisiasemaa vastaan.
Elokuussa 2011 liike iski Abujanissa YK:ta vastaan.
Marraskuussa 2011 järjestö teki terrori-iskuja poliisiasemille, kirkkoihin ja armeijan tukikohtaan surmaten 150 ihmistä.
Joulukuun 25. päivänä 2011 järjestö suoritti terrori-iskuja kirkkoihin eri puolilla Nigeriaa tappaen lähes 40 ihmistä.
1. tammikuuta 2012 järjestön puhemies Abul Qaqa antoi kristityille kolme päivää aikaa poistua pohjois-Nigeriasta. Järjestö ilmoitti myös taistelevansa turvallisuusjoukkoja vastaan alueella, jolle presidentti Goodluck Jonathan oli julistanut poikkeustilan.
20. tammikuuta 2012 järjestö teki pommi-iskujen sarjan Kanon kaupungissa poliisia, passitoimistoja ja maahanmuuttotoimistoja vastaan, jossa sai surmansa ainakin 150.
28. tammikuuta 2012 Nigerian armeija ilmoitti tappaneensa 11 järjestön taistelijaa.
Maaliskuussa 2012 liike poltti 12 koulua Maidugurissa.
Liike on hyökkäillyt useasti kouluihin vuosina 2013 ja 2014, surmaten satoja koululaisia ja siepaten tyttöjä.
Huhtikuussa 2014 liike sieppasi yli kaksisataa päättökokeeseen valmistautunutta koulutyttöä.
3. tammikuuta 2015 lähtien liike tappoi jopa 2 000 ihmistä viikon kestäneessä verilöylyssä Nigerian koillisosassa lähellä Tšadin rajaa. 10 000 asukkaan Bagan kaupunki on poltettu maan tasalle. Satoja naisia jäi vangeiksi.
Helmikuun 2015 alussa järjestön joukot surmasivat yli sata ihmistä Pohjois-Kamerunin rajakaupungin Fotokolin moskeijoissa ja kodeissa sekä polttivat omaisuutta. Paikallisen median mukaan monelta uhreista oli viilletty auki kaula. Kamerunin armeija pakotti Boko Haramin vetäytymään Fotokolista ja surmasi 50 järjestön taistelijaa.
6. helmikuuta 2015 järjestö aloitti suurhyökkäyksen Nigerissä ja menetti heti 109 taistelijaansa. Nigerin ja Tšadin yhteisen sotajoukon tappiot olivat neljä kuollutta sotilasta ja yksi siviili.
Liittolaiset

Boko Haram on vannonut uskollisuutta Syyriassa ja Irakissa toimivalle Isisille. Isisin kalifiksi julistautunut Abu Bakr al-Baghdadi on uutistietojen mukaan suhtautunut Boko Haramin lähentymiseen myönteisesti.
Harmaalla Boko Haramin hallitsema alue suurimmillaan Nigerian, Tšadin, Kamerunin ja Nigerin rajaseudulla tammikuussa 2015
Nigerian osavaltiot, joissa Boko Haram on tehnyt iskuja vuosina 2012–2013.
Courtney Henggeler

| Courtney Henggeler> Henkilötiedot |
| --- | --- |
Syntynyt: 11. joulukuuta 1981 (ikä 42) New Jersey, Yhdysvallat
Ammatti:  näyttelijä, malli, laulaja
Puoliso:  Ross Kohn (vih. 2015)
Lapset:  Oscar Noah
Näyttelijä
Aktiivisena:  2003–
Merkittävät roolit:   "Amanda LaRusso"  (Cobra Kai)  "Missy Cooper"  (Rillit huurussa) 
Aiheesta muualla
IMDb 
Courtney Healy Henggeler on yhdysvaltalainen näyttelijä, malli ja laulaja. Hänen ensimmäinen näyttelijänroolinsa oli vuonna 2003 julkaistussa kauhuelokuvassa The Bog Creatures ja televisioruudulla hän vieraili ensimmäisen kerran House-sarjassa vuonna 2004. Henggeler tunnetaan ehkä parhaiten Missy Cooperin roolista tilannekomediasarjassa Rillit huurussa ja Amanda LaRussona draamakomediasarjassa Cobra Kai.
Henggeler ja näyttelijä-tuottaja Ross Kohn menivät naimisiin 15. lokakuuta 2015. Heillä on vuonna 2017 syntynyt poika.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huom. |
| --- | --- | --- | --- | --- |
| 2003 | The Bog Creatures | The Bog Creatures | Susan Beth |  |
| 2005 | The Legacy of Walter Frumm | The Legacy of Walter Frumm | kotiapulainen |  |
| 2009 | Two Dollar Beer | Two Dollar Beer | Molly | televisioelokuva |
| 2010 | Peas in a Pod | Peas in a Pod | Julie | televisioelokuva |
| 2010 | Wing Bitches | Wing Bitches | Courtney | televisioelokuva |
| 2010 | True Love | True Love | Alexa | televisioelokuva |
| 2011 | Vain seksiä | Friends with Benefits | lentoemäntä |  |
| 2011 | Family Practice | Family Practice | Chelsea sloop | televisioelokuva |
| 2012 | Hitting the Cycle | Hitting the Cycle | Samantha |  |
| 2013 | Kristin's Christmas Past | Kristin's Christmas Past | Sophia | televisioelokuva |
| 2014 | Beach Pillows | Beach Pillows | Courtney |  |
| 2017 | Fixed | Fixed | Maria |  |
| 2017 | Feed | Feed | Kate |  |
| 2017 | Escaping Dad | Escaping Dad | Stacy | televisioelokuva |
| 2018 | Nobody’s Fool | Nobody’s Fool | Hillary |  |
| 2019 | Do Not Reply | Do Not Reply | Laura |  |
Televisiosarjat
| Vuosi | Suomenkielinen nimi | Alkuperäinen nimi | Rooli | Huom. |
| 2005 | House | House M.D. | Server |  |
| 2008 | Criminal Minds - FBI-tutkijat | Criminal Minds | Jenna | kreditoimaton |
| 2008–18 | Rillit huurussa | The Big Bang Theory | Missy Cooper |  |
| 2009 | Kämppäkaverit | Roommates | Anna |  |
| 2009 | NCIS Rikostutkijat | NCIS | Scorpio Sinn |  |
| 2009 | Puolivahingossa | Accidentally on Purpose | Dani |  |
| 2011 | Working Class | Working Class | Rachel | 3 jaksoa |
| 2011 | Happy Endings | Happy Endings | Andrea |  |
| 2011 | Melissa ja Joey | Melissa ja Joey | Bianca |  |
| 2013 | Back in the Game | Back in the Game | Keeley |  |
| 2013–15 | Mutsi | Mom | Claudia | 5 jaksoa |
| 2014 | Kallista kipua | Royal Pains | Nancy Conrad |  |
| 2014 | Franklin & Bash | Franklin & Bash | Molly Taylor |  |
| 2014 | Roolihuijaus | Faking It | Robin |  |
| 2014 | The Mysteries of Laura | The Mysteries of Laura | Nora |  |
| 2015 | Stitchers | Stitchers | Suzanne Parks |  |
| 2016 | Bones | Bones | tri. Jane Levy |  |
| 2016 | Mary + Jane | Mary + Jane | Mandy |  |
| 2016 | Henry Danger | Henry Danger | Gwen |  |
| 2018 | Jane the Virgin | Jane the Virgin | Satchet |  |
| 2018 | Cobra Kai | Cobra Kai | Amanda LaRusso | päärooli |
| 2018 | Noches con Platanito | Noches con Platanito |  |  |
Aiheesta muualla

Courtney Henggeler Internet Movie Databasessa. (englanniksi)
Charlotte Knobloch

Charlotte Knobloch vuonna 2019.
Charlotte Knobloch (o.s. Neuland; s. 29. lokakuuta 1932 München) on saksalainen juutalainen vaikuttaja, joka toimi Zentralrat der Juden in Deutschlandin puheenjohtajana vuosina 2006–2010.
Knoblochin isä oli juristi, senaattori Fritz Neuland. Hänen äitinsä Margarethe syntyi kristittyyn perheeseen, mutta kääntyi avioliiton myötä juutalaisuuteen. Vanhempien erottua vuonna 1936 Knobloch sai kasvatusta isoäidiltään. Toisen maailmansodan aikana hän asui Kreszentia Hummelin katolisen perheen maatilalla Arbergissä tekeytyen pariskunnan avioliiton ulkopuoliseksi lapseksi. Hummel sai postuumisti Vanhurskaat kansakuntien joukossa -tunnustuksen vuonna 2017. Knoblochin isä selviytyi toisesta maailmansodasta, mutta hänen isoäitinsä kuoli Theresienstadtissa tammikuussa 1944. Knobloch suunnitteli Yhdysvaltoihin muuttamista, mutta hän meni vuona 1951 naimisiin Samuel Knoblochin kanssa ja jäi Müncheniin. Pariskunnalle syntyi kolme lasta.
Vuonna 1985 Knoblochista tuli Israelitische Kultusgemeinde München und Oberbayernin puehenjohtaja. Hän sai Münchenin kunniakaupunkilaisen arvon vuonna 2005. Knobloch toimi Zentralrat der Juden in Deutschlandin varapuheenjohtajana vuosina 1997–2006 ja tämän jälkeen puheenjohtajana vuoteen 2010. Hän on työskennellyt muun muassa Münchenin juutalaisen keskuksen organisoinnissa.
Dan Boyle

| Dan Boyle |
| --- | --- |

Henkilötiedot
Syntynyt: 12. heinäkuuta 1976 (ikä 48) Ottawa, Ontario, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  180 cm
Paino:  86 kg
Pelinumero:  22
Pelaajaura
Pääsarjaura:  1998–2016
Seurat:  Florida Panthers Tampa Bay Lightning Djurgårdens IF (SEL) San Jose Sharks New York Rangers
| Stanley Cup  |
| --- | --- | --- |
|  | Tampa Bay Lightning | 2004  |
| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Kultaa | Vancouver 2010 | jääkiekko |  |
| MM-kilpailut  | MM-kilpailut  | MM-kilpailut  |  |
|  Hopeaa | Wien 2005 | jääkiekko |  |
Daniel ”Dan” Boyle (s. 12. heinäkuuta 1976 Ottawa, Ontario) on kanadalainen ammattilaisuransa päättänyt jääkiekkoilija. Boyle pelasi 17 kauden aikana NHL-liigassa yli tuhat ottelua, joissa hän edusti Florida Panthersia, Tampa Bay Lightningia, San Jose Sharksia ja New York Rangersia.
Boylea ei koskaan varattu NHL-liigaan. Hän pelasi alkuun yliopistokiekkoa Miamin yliopistossa Ohiossa. Boylen ammattilaisura alkoi vuonna 1998, kun hän siirtyi vapaana pelaajana Florida Panthersiin. Hän edusti Kanadaa Vancouverin talviolympialaisissa 2010, jossa Kanada voitti kultaa. Hän voitti urallaan Stanley Cupin Tampa Bay Lightningin riveissä kaudella 2003–2004. Kauden 2006–2007 päätteeksi hänet valittiin NHL:n kakkostähdistöön.
Da Jormas

Da Jormas (kirjoittavat sen dA JoRMaS) on vuodesta 1994 lähtien julkaisuja tehnyt Suomalainen demoskenen Amiga-ryhmä ja samalla laajemmin konemusiikkiin keskittyvä kollektiivi.
Da Jormasin tuotannolle tyypillistä ovat äärimmäiset ja kokeilevat konemusiikin muodot (mm. minimalistinen tekno ja gabber). Ryhmän ehkä tunnetuin demo on Major Release (Amiga 500:lle) vuodelta 2004.
Keskeisiä jäseniä ovat Deetsay (alias Tapani, Tero) ja Vesuri.
Linkit

Kotisivut
Da Realest Guerilla of da Maab

| Da Realest Guerilla of da Maab Dougie D |
| --- | --- | --- |

Studioalbumin tiedot
 Tyylilaji: rap
 Kesto: 48.38
 Levy-yhtiö: SoSouth
Dougie D muut julkaisut
| On Dey Azz 2007 | Da Realest Guerilla of da Maab 2010 |   |
Da Realest Guerilla of da Maab on Dougie Dn neljäs studioalbumi, joka julkaistiin 27. joulukuuta 2010.
Kappaleet

Coogi
Boss Mac Swag (feat. Trae & Lil’ Boss)
Show Me Sumtn
Clean
Real Deal
Feel Right
Beastin N (feat. Kinfolk & Bullet)
Fondren & Main (feat. Trae & Z-Ro)
What the Lord Has Done (feat. Trae)
Rise (feat. Trae & Z-Ro)
Get to Walk N (feat. Q Stone, Marlon J, Ryno & Sean)
So Fly
N Tha Kitchen (feat. Showtyme & Codine)
Danijel Premuš

| Mitalit> Maa:   Italia. Olympialaiset .Miesten vesipallo | Mitalit> Maa:   Italia. Olympialaiset .Miesten vesipallo | Mitalit> Maa:   Italia. Olympialaiset .Miesten vesipallo | Maa:   Italia> .Miesten vesipallo |
| --- | --- | --- | --- |
|  Hopeaa | Lontoo 2012 | joukkuekilpailu |  |
Danijel Premuš (s. 15. huhtikuuta 1981 Rijeka) on kroatialaissyntyinen, sittemmin Italiaa edustamaan siirtynyt vesipalloilija. Kesäolympialaisissa 2004 Ateenassa hän kuului Kroatian kymmenenneksi sijoittuneeseen joukkueeseen. Vuoden 2012 kesäolympialaisissa Lontoossa hän sai Italian joukkueen kanssa hopeaa.
Da Funk

| ”Da Funk” Daft Punk |
| --- | --- | --- |

Singlen tiedot
 Albumilta: Homework
 B-puoli: ”Rollin' and Scratchin' (Soma) Musique (Virgin)”
 Julkaistu: 1995 (Soma) 
 Formaatti: CD, 12" vinyyli
 Tekijä(t): Thomas Bangalter Guy-Manuel de Homem-Christo
 Tuottaja(t): Daft Punk
 Tyylilaji: acid house
 Kesto: 05.29 (album version) 3:50 (long edit) 2:41 (short edit)
 Levy-yhtiö: Soma (1995) Virgin (1996)
Daft Punkin muut singlet
| ”The New Wave” 1994 | ”Da Funk” 1995 | ”Around the World” 1997 |
Da Funk on Daft Punk -yhtyeen instrumentaalikappale, jota pidetään yhtyeen läpimurtona. Kappale on sekoitus teknoa, funkkia ja diskoa. Kappale julkaistiin alun perin Soma-levymerkillä singlenä vuonna 1995. Kappale kestää yli 5 minuuttia ja on Around the Worldin ohella toinen Homework-levyn menestyskappaleista. Kappale on myös julkaistu yhtyeen live-levyllä Alive 1997.
Aiheesta muualla

Kappale kuunneltavissa (Arkistoitu – Internet Archive)
Bula-Atumba

| Bula-Atumba |
| --- | --- |
 Bula-Atumba
 Koordinaatit: 8°28′S, 15°15′E 
Valtio:   Angola
Maakunta:  Bengo
Pinta-ala:  
 – Kokonaispinta-ala:  1 274 km²
Väkiluku (2014):  13 454
 – Väestötiheys:  10,6 as./km²
Aikavyöhyke:  UTC+1
Infobox OKVirheellinen NIMI-arvo: 
Bula-Atumba on kunta ja kaupunki Angolassa Bengon maakunnassa. Kunnan väkiluku on 13 454 asukasta (2014), mutta vuoden 2022 arvio on 18 776 asukasta. Kunnan pinta-ala on 1 274 neliökilometriä.
Väestö

Bula-Atumbassa on vuoden 2014 väestönlaskennan perusteella 13 454 asukasta. Asukkaista pieni enemmistö on naisia, ja lähes puolet alle 14-vuotiaita. Kunnan yli 15-vuotiaista noin puolet on lukutaitoisia.
Väestö > Kieliryhmät

portugali 51,2 %
kimbundu 32,2 %
kongo 10,1 %
muut kielet 6,5 %
Väestö > Uskonnot

katolisuus 67,3 %
protestantismi 27 %
muut uskonnot 5,7 %
Daallo Airlines

| Daallo Airlines |
| --- | --- |
 IATA: D3  –  ICAO: DAO 
Kutsukoodi:  DALO AIRLINES
Perustettu:  1991
Laivaston koko:  3
Kohteiden määrä:  13
Solmukohdat:   Amboulin kansainvälinen lentoasema
Kotipaikka:  Dubai
Avainhenkilö(t):  Terry Fox, toimitusjohtaja
Yhtiön sivut:  www.daallo.biz
Daallo Airlines on djiboutilainen lentoyhtiö. Yhtiö perustettiin vuonna 1991 ja sen pääkonttorit sijaitsevat Dubaissa ja Hargeisassa. Yhtiö perustettiin Venäjällä. Daallo Airlines lentää Arabiemiirikuntiin, Djiboutiin, Saudi-Arabiaan ja Somaliaan.
Laivasto

Heinäkuussa 2015:
1 Airbus A321-100
Aiheesta muualla

Kuvia tai muita tiedostoja aiheesta Daallo Airlines Wikimedia Commonsissa
Djiboutilaiset lentoyhtiöt
Daallo Airlines (1991-)
Djibouti Air (2011–)
Djibouti Airlines (1996–2009)
Daallo Airlinesin Antonov An-24RV.
Danila Jurov

| Danila Jurov> Henkilötiedot |
| --- | --- |
Syntynyt: 22. joulukuuta 2003 (ikä 20) Tšeljabinsk, Venäjä
Kansalaisuus:   Venäjä
Jääkiekkoilija
Pelipaikka:  oikea laitahyökkääjä
Maila:  vasen
Pituus:  185 cm
Paino:  78 kg
Seura
Seura:  Metallurg Magnitogorsk
Sarja:  KHL
Pelaajaura
Pääsarjaura:  2020–
NHL-varaus:  24. varaus, 2022 Minnesota Wild
Danila Jurov (s. 22. joulukuuta 2003 Tšeljabinsk, Venäjä) on venäläinen jääkiekkoilija. Jurov edustaa KHL-joukkue Metallurg Magnitogorskia. Hänen sopimuksensa joukkueen kanssa ulottuu kauden 2024–2025 loppuun saakka. Hänen pelipaikkansa on oikea laitahyökkääjä tai keskushyökkääjä ja hän laukoo vasemmalta.
NHL-seura Minnesota Wild varasi hänet ensimmäisellä kierroksella 24. varausvuorolla vuoden 2022 NHL:n varaustilaisuudessa. Jurov on voittanut KHL:n mestaruuden Gagarin Cupin kerran. Jurov on pelannut 163 KHL:n runkosarjan ottelua. Näissä otteluissa hän on tehnyt 28 maalia ja 35 syöttöä eli yhteensä 63 tehopistettä. Jurov on pelannut 56 KHL:n pudotuspelien ottelua. Näissä otteluissa hän on tehnyt seitsemän maalia ja kolme syöttöä eli yhteensä kymmenen tehopistettä.  Tilastot päivitetty kauden 2023–2024 jälkeen.
Comix Zone

| Comix Zone |
| --- | --- |
Kehittäjä:  Sonic Team
Julkaisija:  Sega
Jakelija:  Steam, Nintendo eShop, PlayStation Now ja PlayStation Store
Säveltäjä:  Howard Drossin
Julkaistu:  JP 01. syyskuuta 1995
Lajityyppi:  beat 'em up
Pelimuoto:  yksinpeli
Ikäluokitus:  CERO: A (kaikenikäisille)  ESRB: Lapsista aikuisille  USK 0 
Alusta:  Sega Mega Drive
Jakelumuoto:  Pelimoduuli, digitaalinen jakelu ja digitaalinen lataus
Lisää peliartikkeleitaVideopelien teemasivulla
Comix Zone on Segan kehittämä ja julkaisema beat 'em up -tyylinen toimintapeli. Peli on julkaistu Sega Mega Drivelle vuonna 1995.
Juoni

Päähenkilö on Sketch Turner, joka taistelee henkiinherännyttä sarjakuvahahmoa Mortusta vastaan.
Aiheesta muualla

Comix Zone MobyGamesissa (englanniksi)
Calm Before the Storm

| Calm Before the Storm Venom |
| --- | --- | --- |

Studioalbumin tiedot
 Äänitetty : 1987
 Julkaistu: 7. marraskuuta 1987
 Tuottaja(t): Nick Tauber, Venom
 Tyylilaji: hard rock, heavy metal, black metal
 Kesto: 36.20
 Levy-yhtiö: Filmtrax
Venomin muut julkaisut
| Eine Kleine Nachtmusik 1986 | Calm Before the Storm 1987 | Prime Evil 1989 |
Calm Before the Storm on Venom-yhtyeen viides albumi, joka julkaistiin vuonna 1987. Se oli yhtyeen ensimmäinen albumi ilman alkuperäistä kitaristia Jeffrey ”Mantas” Dunnia.
Albumin vaiheet

Vuonna 1985 julkaistun Possessedin jälkeen Venomin kuuluisin kolmihenkinen kokoonpano (Cronos, Mantas, Abaddon) aloitti Deadline-nimisen studioalbumin äänitykset, mutta se ei valmistunut ennen Dunnin eroamista 1986. Hän oli joutunut vesirokon ja rauhaskuumeen vuoksi jäämään väliaikaisesti pois jo kesän 1985 Yhdysvaltain-kiertueelta, jolloin häntä olivat lomittaneet Fistin Dave Irwin ja Avengerin Les Cheetham. Basisti-laulaja Conrad ”Cronos” Lant ja rumpali Tony ”Abaddon” Bray pitivät kahden kitaristin kanssa soittamisesta, ja Dunnin erottua hänen tilalleen värvättiin Mike ”Mykus” Hickey ja Jim Clare. Brayn mukaan hän halusi modernisoida yhtyeen äänimaailmaa ja värväsi siksi Hickeyn ja Claren. Lant alkoi kuitenkin viedä Venomin musiikkia Van Halenin kaltaisten yhtyeiden suuntaan, mistä Bray ei pitänyt.
Venomin musiikki oli jo ennen Dunnin lähtöä kehittynyt melodisempaan suuntaan. Calm Before the Stormilla yhtye luopui saatanallisista aiheista, joista se oli tullut kuuluisaksi, ja alkoi niiden sijasta käsitellä sanoituksissaan perinteisempää fantasia- ja rock-tematiikkaa. Myös musiikillisesti albumi edusti perinteistä heavy metalia, äänimaailma oli aiempaa kevyempi ja kitarasoolot selkeämpiä. Dunn kutsui myöhemmin albumia pilkallisesti Lantin ”Dave Lee Roth -fantasiatripiksi”. Osa materiaalista tosin oli jo Deadline-sessioiden aikana sävellettyä ja sanoitettua, ja esimerkiksi konserttitaltiointi kappaleesta ”Chanting of the Priests” oli julkaistu edellisenä vuonna ilmestyneellä Eine Kleine Nachtmusikilla, jolla kitaraa soitti Dunn.
Pian Calm Before the Stormin ilmestymisen jälkeen Bray erosi Venomista. Lant perusti Yhdysvalloissa Claren, Hickeyn ja uuden rumpalin kanssa uuden yhtyeen ja nimesi sen itsensä mukaan Cronokseksi. Tämän jälkeen Bray ilmoitti jatkavansa musiikin tekemistä Venom-nimellä.
Vastaanotto

| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
AllMusic: 
Calm Before the Storm on AllMusic-sivustolla arvioitu Venomin huonoimmaksi studioalbumiksi. Kriitikko Steve Huey kirjoittaa, ettei levy ole yhtä liioiteltu ja törkeä kuin alkuperäinen Venom, mutta uskollisten fanien kannattaa silti kuunnella se.
Loudwiren Joe DeVita arvosteli vuonna 2018 kaikki Venomin siihen mennessä ilmestyneet studioalbumit. Calm Before the Storm oli sijalla 12 eli kolmanneksi viimeinen. Arvion mukaan albumi ei kahdesta kitaristista huolimatta ole yhtä raskas kuin aiempi trio. Musiikkia kuvaillaan Venomin muuta tuotantoa valtavirtaisemmaksi, mikä DeVitan mukaan on juuri sitä, mitä Venomilta ei kaivata.
Kappaleet > A-puoli

Black Xmas – 2.57
The Chanting of the Priests – 4.25
Metal Punk – 3.24
Under Her Spell – 4.09
Calm Before the Storm – 4.14
Kappaleet > B-puoli

Fire – 2.42
Krackin' Up – 2.15
Beauty and the Beast – 3.49
Deadline – 3.17
Gypsy – 2.25
Muscle – 2.43
Kokoonpano

Cronos – basso, kitara, laulu
Mike ”Mykus” Hickey – kitara
James Clare – kitara, koskettimet, taustalaulu
Abaddon – rummut, taustalaulu
Aiheesta muualla

Calm Before the Storm Discogsissa. (englanniksi)
Albumi Calm Before the Storm Encyclopaedia Metallum -sivustolla (englanniksi)
Venom
| --- | --- |
Studioalbumit:   Welcome to Hell  Black Metal  At War with Satan  Possessed  Calm Before the Storm  Prime Evil  Temples of Ice  The Waste Lands  Cast in Stone  Resurrection  Metal Black  Hell  Fallen Angels  From the Very Depths  Storm the Gates 
Livealbumit:   Official Bootleg  Eine Kleine Nachtmusik  Second Coming (Live at Dynamo 1996)  Bitten  Witching Hour  Live from the Hammersmith Odeon Theatre 
Kokoelmat:   From Hell to the Unknown...  The Singles 80–86  Acid Queen  In Memorium  The Book of Armageddon  Kissing the Beast  Leave Me in Hell  Skeletons in the Closet  Old, New, Borrowed and Blue  Black Reign  From Heaven to the Unknown  New Live & Rare  Buried Alive  The Collection  The Court of Death  The Venom Archive  Greatest Hits & More  Darkest Hour  Kissing the Beast  Lay Down Your Soul!  In League with Satan  Witching Hour – The Best of Venom  The Seven Gates of Hell – Singles 1980-1985  MMV  In Nomine Satanas – The Neat Anthology (40 Years in Sodom)  Sons of Satan: Rare and Unreleased 
EP:t:   Canadian Assault  American Assault  French Assault  Hell at Hammersmith – Alive in 85  Scandinavian Assault  Japanese Assault  German Assault  Tear Your Soul Apart  Venom ’96  100 Miles to Hell